Γκασπάρε Αζέλι

Ο Γκασπάρε Αζέλι (Gaspare Aselli, 1581 – 9 Σεπτεμβρίου 1625)Aselli Gaspare Treccani ήταν Ιταλός γιατρός, περισσότερο γνωστός από την ανακάλυψη των γαλακτωδών λεμφαγγείων. Ο Αζέλι ανακάλυψε (ή επανανακάλυψε) τα χυλώδη αγγεία και μελέτησε συστηματικά τη σημασία αυτών των αγγειακών δομών.

 Βιογραφία 
Γεννήθηκε στην Κρεμόνα και καταγόταν από οικογένεια ευγενών.Βιογραφικά στοιχεία Δίδαξε ανατομία και χειρουργική στο Πανεπιστήμιο της Παβίας. Αργότερα άσκησε το ιατρικό επάγγελμα στο Μιλάνο, όπου και πέθανε. 
Η περιγραφή του των λεμφαγγείων De lactibus sive Lacteis venis, δημοσιεύτηκε στο Μιλάνο το 1627. Η ανακάλυψη των λεμφαγγείων έγινε to 1622 κατά την ζωοτομία που είχε κάνει ο ίδιος σε έναν σκύλο, ο οποίος είχε ταϊστεί καλά προτού γίνει η επέμβαση.Λήμμα στην εγκυκλοπαίδεια Britannica. Ειδικότερα, όταν άνοιξε την κοιλιά του ζώου, παρατήρησε λευκές ίνες, που έβγαζαν ένα κρεμώδες υγρό. Τα αγγεία εκείνα τα ονόμασε "venae albae et lacteae", δηλαδή λευκά και γαλακτώδη αγγεία. Η ανακάλυψη των λεμφαγγείων έγινε πριν την παρόμοια περιγραφή στο έργο "De motu cordis" από τον Άγγλο γιατρό Ουίλιαμ Χάρβεϊ, ο οποίος καθώς φαίνεται, δεν γνώριζε για το έργο του Αζέλι.
Επίσης, ο Αζέλι ταξινόμησε τις φαρμακευτικές ουσίες, με βάση τα κλινικά τους αποτελέσματα και την τοξική τους δράση.

Βιβλιογραφία


 Παραπομπές 

Κατηγορία:Ιταλοί ιατροί